CELEX: 32015R0187
Language: sl
Date: 2015-02-06 00:00:00
Title: Izvedbena uredba Komisije (EU) 2015/187 z dne 6. februarja 2015 o spremembi Uredbe (EU) št. 185/2010 v zvezi z varnostnim pregledom ročne prtljage  Besedilo velja za EGP

7.2.2015   
            
            
               SL
            
            
               Uradni list Evropske unije
            
            
               L 31/18
            
         IZVEDBENA UREDBA KOMISIJE (EU) 2015/187
   z dne 6. februarja 2015
   o spremembi Uredbe (EU) št. 185/2010 v zvezi z varnostnim pregledom ročne prtljage
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (ES) št. 300/2008 Evropskega parlamenta in Sveta z dne 11. marca 2008 o skupnih pravilih na področju varovanja civilnega letalstva in o razveljavitvi Uredbe (ES) št. 2320/2002 (1) ter zlasti člena 4(3) Uredbe,
   ob upoštevanju naslednjega:
   
               (1)
            
            
               Nedavni dokazi kažejo, da skušajo teroristi razviti nove načine skrivanja improviziranih eksplozivnih naprav, zasnovanih tako, da obidejo obstoječe ukrepe za varnost letalstva v zvezi z varnostnim pregledom ročne prtljage.
            
         
               (2)
            
            
               Določene posebne ukrepe za varnost letalstva iz Uredbe Komisije (EU) št. 185/2010 (2) bi zato bilo treba spremeniti, da se izboljša odpravljanje nevarnosti, ki izvirajo iz improviziranih eksplozivnih naprav, skritih v ročni prtljagi.
            
         
               (3)
            
            
               Spremembe bi morale izboljšati tehnične specifikacije za varnostni pregled ročne prtljage z uporabo sistemov za odkrivanje eksploziva.
            
         
               (4)
            
            
               Spremembe bi pod določenimi pogoji morale omogočati tudi varnostni pregled ročne prtljage, v kateri so prenosni računalniki in druge večje električne naprave.
            
         
               (5)
            
            
               Uredbo (EU) št. 185/2010 bi bilo zato treba ustrezno spremeniti.
            
         
               (6)
            
            
               Ta uredba bi morala zaradi zmanjšanja tveganj v zvezi z varnostjo v letalstvu začeti veljati čim prej.
            
         
               (7)
            
            
               Ukrepi iz te uredbe so v skladu z mnenjem Odbora za varnost civilnega letalstva –
            
         SPREJELA NASLEDNJO UREDBO:
   Člen 1
   Priloga k Uredbi (EU) št. 185/2010 se spremeni v skladu s Prilogo k tej uredbi.
   Člen 2
   Ta uredba začne veljati dan po objavi. Uporablja se od 1. marca 2015.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 6. februarja 2015
      
         
            Za Komisijo
         
         
            Predsednik
         
         Jean-Claude JUNCKER
      
   
   
      (1)  UL L 97, 9.4.2008, str. 72.
   
      (2)  Uredba Komisije (EU) št. 185/2010 z dne 4. marca 2010 o določitvi podrobnih ukrepov za izvajanje skupnih osnovnih standardov za varnost letalstva (UL L 55, 5.3.2010, str. 1).
   
      PRILOGA
      Priloga k Uredbi (EU) št. 185/2010 se spremeni:
      
                  1.
               
               
                  poglavje 4 se spremeni:
                  
                              (a)
                           
                           
                              točka 4.1.2.1 se nadomesti z naslednjim:
                              
                                          „4.1.2.1
                                       
                                       
                                          Pred varnostnim pregledom se prenosni računalniki in druge večje električne naprave odstranijo iz ročne prtljage in pregledajo ločeno, razen če se ročna prtljaga pregleda s sistemi za odkrivanje eksploziva, ki izpolnjujejo standard C2 ali višji.“
                                       
                                    ;
                           
                        
                              (b)
                           
                           
                              točka 4.1.2.8 se nadomesti z naslednjim:
                              
                                          „4.1.2.8
                                       
                                       
                                          Vsaka torba, za katero se ugotovi, da vsebuje večjo električno napravo, se pregleda znova, in sicer brez električne naprave v njej, električna naprava pa se pregleda ločeno, razen če se je ročna prtljaga pregledala s sistemi za odkrivanje eksploziva, ki izpolnjujejo standard C2 ali višji.“
                                       
                                    ;
                           
                        
            
                  2.
               
               
                  v poglavju 12 se dodajo točke 12.4.2.7 do 12.4.2.9:
                  
                              „12.4.2.7
                           
                           
                              Vsi sistemi za odkrivanje eksploziva, zasnovani za varnostni pregled ročne prtljage, izpolnjujejo vsaj standard C1.
                           
                        
                              12.4.2.8
                           
                           
                              Vsi sistemi za odkrivanje eksploziva, zasnovani za varnostni pregled ročne prtljage, ki vsebuje prenosne računalnike in druge večje električne naprave, izpolnjujejo vsaj standard C2.
                           
                        
                              12.4.2.9
                           
                           
                              Vsi sistemi za odkrivanje eksploziva, zasnovani za varnostni pregled ročne prtljage, ki vsebuje prenosne računalnike in druge večje električne naprave ter tekočine, razpršila in gele, izpolnjujejo vsaj standard C3.“